Saksamaa omapõhjalise loomingu ja juhtivate loominguliste isikute ümber tsentraliseeritud suurtes kirjandusajalugudes ei ole tavaliselt kombeks olnud lähemalt arvesse võtta kirdepoolsete välissakslaste kõrvalist asunduskirjandust. Königsbergi prof. Josef Nadler'i "Literaturgeschichte der deutschen Stämme und Landschaften" laiendas pärast sõda ilmudes ometi oma ümberhaaret. See tõuliste eritunnuste ja ruumiliste levimisalade järele  detsentraliseeritud saksa kirjandusajalugu tõmbas oma viimase köite vaatlustesse ka balti sakslaste kirjandusliku arengu, olgugi emamaaga ühendatud ja vastavalt lühendatud perspektiivis. Asjaomane köide tuli trükist läinud aastal hoolsa informatsioonivahendite loendiga lõpus.